# &kappname;u käsiraamat

Dirk Doerflinger
Eugene Trounev

    eugene.trounev@gmail.com

Mike McBride Korrigeerija

    &Mike.McBride.mail;

Marek Laane

    bald@smail.ee

Tõlge eesti keelde
&FDLNotice;
2013-05-05
&kappversion; (&kde; 4.11)

See käsiraamat kirjeldab mängu &katomic; versiooni &kappversion;.

KDE kdegames mäng Katomic arkaadmäng loogikamäng aatomid socoban üks mängija keemilised elemendid molekuli kokkupanek

## Sissejuhatus

Mängu tüüp:

loogikamäng, arkaadmäng

Mängijate arv:

Üks

&katomic; on nii lõbus kui ka hariv mäng, mis annab teadmisi molekulide ülesehitusest. Selle juures kasutatakse keemiliste elementide lihtsustatud kahemõõtmelist välimust. Molekulid on lahutatud eraldi aatomiteks ning mänguväljale laiali puistatud. Mängija peab molekuli taas kokku seadma ning sellega lõpetama taseme ja liikuma uuele tasemele.

## Kuidas mängida

Eesmärk:

Molekulide kokkupanemine eraldi asetsevatest aatomitest.

&katomic; alustab mängu käivitamisel kohe esimesel tasemel ja sa võid otsemaid mängima asuda. Paremal ülal nurgas näeb, milline peab molekul lõpuks välja nägema. Mängimiseks klõpsa aatomil. Selle ümber tekivad rohelised noolekesed, mis näitavad, millises suunas saab aatom liikuda. Aatomi liigutamiseks klõpsa vajalikul noolel. Liikuma hakates peatub aatom alles siis, kui ette jääb teine aatom või sein, nii et mõtle väga hoolikalt, enne kui aatomit liigutama asud. Molekuli võib mänguväljal kokku panna suvalises kohas, aga kahtlemata leidub kohti, kus on seda lihtsam teha kui mujal. Kui molekul on koos, liigud edasi järgmisele tasemele.

## Mängureeglid, strateegia ja nõuanded

### Mängureeglid

- Aatomid saavad liikuda korraga ainult ühes suunas.

- Liikuma hakates peatub aatom alles siis, kui puutub kokku seina või teise aatomiga.

- Järgmisele tasemele jõuab ainult aktiivset taset läbi tehes. Kui mingi tase on läbi tehtud, lülitub mäng automaatselt järgmisele tasemele, nii-öelda avab selle.

- Mängija saab liikuda ainult avatud tasemete vahel.

- Mängu edenemine salvestatakse automaatselt iga järgmise taseme saavutamisel ning saavutatud seis laaditakse uuesti mängu järgmisel käivitamisel.

### Strateegia ja nõuanded

- Enne käikude alustamist uuri alati hoolikalt valmismolekuli.

- Seejärel uuri hoolikalt mänguvälja ja kavanda oma käigud. Pea meeles, et kui oled aatomit liigutanud, ei pruugi enam olla võimalik seda algpositsiooni tagasi viia.

- Mõtle hoolikalt läbi kõik käigud ja proovi ette kujutada, kuhu aatom välja jõuab, kui vajutad sellele või teisele noolele.

- Kui kasutad aatomite liigutamiseks klaviatuuri, kontrolli kindlasti, et valitud oleks just soovitud aatom. Kui valitud on mõni muu aatom, kasuta klahvi aatomite vahel liikumiseks, kuni jõuad vajaliku aatomini.

## Liidese tutvustus

### Menüükirjed

&Ctrl;O Mäng Ava...

  Avab varem salvestatud mängu.

F5 Mäng Käivita mäng uuesti

  Käivitab parajasti käsil oleva taseme uuesti.

&Ctrl;S Mäng Salvesta

  Salvestab mängu oleku kettale.

&Ctrl;P Mäng Eelmine tase

  Liigub eelmisele tasemele.

&Ctrl;N Mäng Järgmine tase

  Liigub järgmisele tasemele.

Mäng Vali tasemekogu...

  Näitab kõiki saadaolevaid tasemekogusid ja võimaldab internetist alla laadida teiste kasutajate üles laaditud lisakogusid.

&Ctrl;Q Mäng Välju

  Lõpetab aktiivse mängu ja kogu &katomic;u töö.

&Ctrl;Z Liikumine Võta tagasi

  Tühistab viimase käigu.

&Ctrl;&Shift;Z Liikumine Tee uuesti

  Kui oled käigu tagasi võtnud, saad selle käsuga selle uuesti sooritada.

Liikumine Võta kõik tagasi

  Tühistab kõik sooritatud käigud.

Liikumine Tee kõik uuesti

  Sooritab uuesti kõik tagasi võetud käigud.

Seadistused Animatsiooni kiirus

  Võimaldab määrata animatsiooni kiiruse: Aeglane, Normaalne või Kiire.

Lisaks on &katomic;ul tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

### Vaikimisi kiirklahvid

Vaikimisi kiirklahvid on järgmised:

Kiirklahvid

Ava | &Ctrl;O
Käivita mäng uuesti | F5
Salvesta | &Ctrl;S
Eelmine tase | &Ctrl;P
Järgmine tase | &Ctrl;N
Välju | &Ctrl;Q
Võta tagasi | &Ctrl;Z
Tee uuesti | &Ctrl;&Shift;Z
Aatom alla | Nool alla
Aatom vasakule | Nool vasakule
Aatom paremale | Nool paremale
Aatom üles | Nool üles
Järgmine aatom |
Eelmine aatom | &Shift;
Abi | F1
Mis see on? | &Shift;F1

## Korduma kippuvad küsimused

Kuidas teada saada, milline peab molekul olema?

Molekuli, nagu see lõpuks mänguväljal välja peab nägema, näeb mänguakna ülemises parempoolses nurgas.

Kuidas aatomit liigutada?

Aatomi liigutamiseks klõpsa sellele hiirega. Seejärel ilmuvad nähtavale nooled, mis näitavad, millises suunas saab aatom liikuda. Noolele klõpsates asub aatom selles suunas liikuma. Samamoodi võib aatomeid liigutada klaviatuuri abil. Klahviga saab lülituda ühelt aatomilt teisele, nooleklahvidega vajalikus suunas liigutada.

Kas aatomeid saab juhtida ka klaviatuuri abil?

Jah. Klahviga saab aatomite vahel lülituda, nooleklahvidega neid vajalikus suunas liigutada.

Kui ma aatomit liigutan, läheb see sellest kohast mööda, kuhu ma tahan ta saada. Kuidas aatom õiges kohas peatuma panna?

Seda ei saagi. Liikuma hakates peatub aatom alles siis, kui puutub kokku seina või teise aatomiga.

Ma ei suuda taset läbi teha. Kas pole siis mingeid vihjeid või lahendajat või midagi?

Ei ole. &katomic; paraku ei kasuta veel vihjeid. Nii et ainuke viis tase läbi teha on see tõesti omal käel, nõul ja jõul läbida.

## Autorid ja litsents

Aatomimängu autoriõigus 1999: &Stephan.Kulow; &Stephan.Kulow.mail; ja Cristian Tibirna &Cristian.Tibirna.mail;.

Atomicu autoriõigus: Andreas Wuest Wuest@gmx.de.

Dokumentatsiooni autoriõigus 2000: &Dirk.Doerflinger; ddoerflinger@gmx.net

Korrektuur: Michael McBride &Mike.McBride.mail;

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;
&documentation.index;